Број: 04-2/2019-9

Дана: 27.09.2019.

ЗАИНТЕРЕСОВАНИМ ЛИЦИМА У ВЕЗИ КОНКУРСНЕ ДОКУМЕНТАЦИЈЕ ЗА ЈАВНУ НАБАВКУ БРОЈ 04-2/2019 – НАБАВКА УСЛУГА ФИЗИЧКОГ ОБЕЗБЕЂЕЊА СПЕЦИЈАЛНЕ БОЛНИЦЕ

У складу са чланом 63. став 3. Закона о јавним набавкама, на допис заинтересованог лица, од 25.09.2019. године који гласи:

„Поштовани,

молимо да образложите детаљно како сте истраживали тржиште и.како сте формирали цену односно требовали средства за горе наведену јавну набавку? Да ли сте консултовали финанцијску службу да обрачуна цену радног сата јер се услуга наплаћује по сату а фирме ангажују људе које исто плаћају по сату која не може бити испод законске минималне за сада од 155 дин + 65% доприноса па Ви рачунајте колико је то.

Волели би да видимо која су то лица која ће стручно да оцене да је цена по радном сату од 185.40 нормална то јест да није неуобичајено ниска, а свака цена које је преко те би била преко процењене вредности а то значи да ЈАВНА НАБАВКА не може бити спроведена.

Предлог је да обуставите ЈН и да тражите већа средства .

У супротном будите свесни да кршите неколико Закона што Вас може довести у неповољан положај.

Не постоји ни једна фирма у Србији која би радила за горе наведену цену а у складу са Законом.

У складу са Законом о ЈН молим да комплетан текст објавите на Порталу ЈН.

У нади да нећете погрешно схватити сугестију.

**Специјална болница за реуматске болести Нови Сад као Наручилац даје следећи одговор:**

Поштовани,

поводом Вашег питања у вези јавне набавке 04-2/2019, Комисија за ЈНМВ 04-2/2019 даје следећи одговор:

Процењена вредност предметне јавне набавке 04-2/2019- Набавка услуга физичког обезбеђења Специјалне болнице је утврђена на основу кретања цена на тржишту али и искуства у овим врстама набавки и на основу вредности сличних периодичних уговора закључених током претходне буџетске године или претходних 12 месеци (Члан 65. ЗЈН). Целокупна вредност јавне набавке, дакле, формирана је на бази Финансијског плана за 2019. годину, Плана јавних набавки за 2019. годину а све у складу са Законом о буџетском систему односно уговором са РФЗО-ом. Располагање уговореним финансијским средствима Специјалне болнице, као индиректног корисника буџетских средстава, управо је и ограничено горе наведеним прописима.

Наручилац Специјална болница за реуматске болести је ускладила целокупну конкурсну документацију са горе наведеним актима те је Комисија за ЈНМВ 04-2/2019 става да нема основа за обуставу поступка јавне набавке.

С поштовањем,

Комисија за ЈНМВ 04-2/2019